JohanHeinsen/ENO huggingface dataset:
Odense Adresse-Contoirs Efterretninger, 1845-05-13
Blandinger. Personalbesætningen af den nye Criminal- og Politiret i Kjøbenhavn staaer i denne Tid under Forhandling i Cancelliet, efter at der først har været nedsat en Committee, bestaaende af Politidirecteur Bræstrup, Politiretsassessor Thomsen og Hof og Stadsrets-Assessor, Kammerjunker Koefoed, til at gjøre Forslag angaaende Fuldmægtig og Skriver-Posternes Besættelse.
Odense Adresse-Contoirs Efterretninger, 1845-05-13
Udkastet til en ny Trykkelov fra Literaturens Side betragtet og fraraadt af Nik. Fred. Sev. Grundtvig, er Titelen paa et lille Skrift, som i disse Dage er udkommet paa Universitetsboghandler Reitzels Forlag. Hvorvel siger Kbhpstn. – "vi i mange Henseender ikke deele Pastor Grundtvigs Anskuelser, kommer det os dog ingenlunde uventet at see denne altid varme og beredte Stridsmand optræde med sin sædvanlige Bestemthed og Ligefremhed mod bemeldte Lovudkast. Grundtvig, der elsker Frihed og Lighed meer end han selv veed, stemmer, med Hensyn til Maaden, hvorpaa begge kunne opnaaes, i det mindste deri overeens med os, at han holder paa Ordets Frihed i Skrift og Tale, og derfor har han ogsaa i denne sin gjennemgaaende Drøftelse af hiint Udkast, hvilken fortjener at læses med al Opmærksomhed, overalt lagt an paa at vise, hvorledes enhver frimodig Skribents Stilling allerede efter Trykkeforordningen af 1799 er mere end beklemt og usikker nok, og at den, efter Udkastet, vilde være aldeles utaalelig." Ogsaa fra Viborg vil der udgaae en Takadresse. til Kjøbenhavns Borgerrepræsentanter.
Odense Adresse-Contoirs Efterretninger, 1845-05-13
Den Kjøbenhavnske Studentersangforening skal have faaet Jndbydelse fra Skanderborg til at bivaane Høitideligheden i Anledning af Monumentet for Frederik den Sjette, og en stor Deel har nok ifinde at benytte den. Der er tilbudt fri Reise for et Antal af indtil 200, som er meer end nok, da Foreningen kun tæller omtrent 120 Medlemmer.
Odense Adresse-Contoirs Efterretninger, 1845-05-13
J "Folkebladet læses fra Slesvig en grundig Afhandling om De høiere Dannelses= og det tydske Studentervæsen;" af denne Afhandling tillade vi os at meddele følgende treffende bemærkninger: "Den akademiske Dannelse i Hertugdommerne, ikke allene for den Tydske, men tillige for henved 200,000 af den danske Befolkning, er, som hver Mand bekjendt, tildeels ultratydsk, tildeels antidansk. Den optager i sine Beregninger, Forhaabninger og Bestræbelser kun hvad der angaaer og gavner Tydskland, ikke den danske Stat. Derved er den separatistiske, antidanske Aand i de vedkommende ledende Klasser bleven saa mægtig, som den nu viser sig, og Enkeltes Herskesyge har fundet Leilighed til at organisere og lede Bevægelser, der true Rigets Existens, uagtet Befolkningen er af en rolig Karakteer og har mindre materiel Grund til Misfornøielse end hvilketsomhelst andet europæisk Folk. At det i vore Tider, især i Hertugdommerne, er den juridiske Stand, der leder Folket og den offentlige Mening, med samme Enevælde, som Geistligheden gjorde det i Middelalderen, derfor have vi Beviser i tusindtal, det er ikke alene den hele lovgivende, dømmende og administrative Magt, der er nedlagt i denne Stands Hænder, men det hele Lov= og Retsvæsen er blevet saa broget og forvirret, ved Sammenblanding af gamle og nye, romerske, tydske og nordiske Elementer, at Juristen allene veed, hvad der er Ret og Uret. Denne Overbeviisning, der gjennemtrænger Befolkningen, er Hovedgrunden til denne Stands Magt og Jndflydelse over Folket, som i alle private og offentlige Anliggender maae tye hen til dem og give sig i deres Vold, der allene vide, hvad der er Ret og rigtigt.
Odense Adresse-Contoirs Efterretninger, 1845-05-13
Alle Selskaber, Foreninger, Korporationer, ja næsten alle Private maa have deres juridiske Konsulenter, for ikke hvert Øieblik at forvikles i vanskelige Forhold og Processer. Det er saaledes Følelsen af, at Man selv intet veed, men maa overlade sig og sin Velfærd til Andres Veiledning, der nu bevirker Juristernes, som i forrige Aarhundreder de Geistliges absolute Overformynderskab. Bevidstheden om denne dominerende Stilling i Samfundet maa absolut vække Lysten til at lede og herske overalt. Derfor see vi, at i Hertugdømmerne Juristerne saa at sige ere Eet og Alt. Hvem har udkastet den nye Doktrin om Staten Slesvigholsten, der skal have bestaaet siden i 1460, uden at Europa har vidst et Ord derom, førend 1830 Juristerne. Hvem har skrevet Rets- og Skolebøger for den nye Stat? Juristerne. Hvem leder deres periodiske Presse i Udlandet og Jndlandet? Juristerne. Hvem holder Taler og udbringer Tonster i den nordalbingiske Aand? Juristerne. Hvem organiserer Masserne i Klubber, Unioner, Liedertafler o. s. v. Hvem sammenkalder til Møder, Folkefester &c. Hvem leder Valgene og Forhandlingerne i Stændersalen? Med faa Undtagelser, allene Juristerne og deres Haandlangere. Hvor stærk denne Magt er, endog ligeoverfor Absolutismen, det har det sidstforløbne Aarhundrede noksom viist. Man erindrer Sprogreskripterne. Hvorvidt det er rigtigt og godt, at en enkelt, liden Klasse er i Besiddelse af en saaexorbitant Magt i og over Samfundet, skal her ikke undersøges. Men at en saadan Magt dannes for Statens Regning, uden at der er den mindste Garanti for, om den vil vende sig mod Staten eller forsvare den, det fortjener vel nogle alvorlige Overveielser.
Odense Adresse-Contoirs Efterretninger, 1845-05-13
Flyveposten" meddeler følgende Toast, som ved den mosaitiske Friskoles Jndvielse i Kjøbenhavn den 3 de, ikke blev udbragt (Grunden hvorfor, anføres ikke).
Odense Adresse-Contoirs Efterretninger, 1845-05-13
En Toast for Poesiens fremblomstren, Mine Herrer, eller mere velmeent, mine Brødre, Poesien er for Sjælen det samme som den lifligste Viin for Legemet. Ja, den er mere, thi den forædler og hæver os op til Ham, hvis Hænders Værker, hvis Aandepust er en uhyre, altomfattende skjøn Digtning. Fra Oldtiden indtil vore Dage vare Skjaldenne hædrede, skjøndt det ikke kan negtes, at Livets Prosa altfor ofte fremkommer, for med kold og plump Fod at nedtræde den ædleste af alle Spirer, Poesiens. Men hvortil da en Togst for Poesien, naar den alligevel blomstrer, Mine Brødre, Det er i Anledning af den mosaiske Drenge-Friskoles Jndvielsesfest, at jeg tillader mig at udbringe denne Toast. Poe stens Fremblomstren er Kraftessentsen af en Skoles Virken og dobbelt glædelig, dobbelt mærkelig, naar det er en mosaisk Friskoles. Nævn mig en eneste Mosait, som i Løbet af de sidste 2000 Aar er fremstaaet som Digter af Betydenhed, og dog vare Jøderne, med alle deres Feil, i sin Tid det meest poetiske Folkeslag paa Jorden. Hvilke herlige Sange have vi ikke af Lovmanden Moses, af Skjaldekongen David og af mange jødiske Mænd og Qvinder fra hiin Tid, da Taget af Zions Kongeborg speilede sig i Kedrons Bæk. Men den Tid er jo forsvunden. Sort og knugende Taage hviler overden lange og trange Vandringsperiode, hvor kun svage Lys af og til opklarede Natten. Først nu begynder Lyset at skinne venligt til os, først nu ville Verdens cultiverede Nationer ret anerkjende Mosaiternes Berettigelse til at være nyttige Statsborgere, først nu vise vi os deres Agtelse værdig. Dygtige Mænd findes i vor Midte, oplyste Aander, berømte Læger, dristige og duelige Haandværkere. O, det er skjønt, meget skjønt, tilvisse kunne vi være stolte deraf. Men Alt er forgjængeligt, Fra siger Salomo, Alt døer, men Poesten døer aldrig. den Slægt til Slægt skal den forplante og forædle sig, skal trøste den Lidende, være Tolk for den Lykkelige og tone som Lovsange fra utallige Røster. Naar Poesten fremblomstrer, er det Forbud paa Brudgommens Komme, paa Hans Komme, som bebudes i Høisangene, Ham, der vil samle den adspredte Hjord og gjengive den det evige Arv og Eie. Ja denne Brudgom, han kommer først naar han kan modtages af hellige Toner. Lovsange ere hans Aandepust, Kjærlighed hans Brystsmykke og Poesien hans herlige Klædemon. Lad os da berede Veien for ham. Der hvor Poesiens Blomster findes, ville vi frede, ikke undertrykke dem. Og Poesten svulmer mægtig, selv i den Fattiges Aarer, den fødtes i Armodens Hytte, riig nok i sig selv, beleer den Rang, og verdslige Rigdomme, men uden Næring maa den forgaae. Derfor lad os pleie den; den er Spiren til alt Godt, Skjønt og Stort; den er Religionens guddommelige Tvillingbroder. Lad os opelske den i den Fattiges Hytte, hos Mosatterne og i Friskolen. Derfor, mine Brødre, netop med Hensyn dertil, og de velsignelsesrige Følger, udbringer jeg en Toast for Poesiens Fremblomstren.
Odense Adresse-Contoirs Efterretninger, 1845-05-13
Paa Kronborg nordre Strandglacie var endnu i forrige Uge, saa nær ved Pintse, alenhøi Jis, Levninger af den Jismasse, som sammesteds skruede sig op Natten imellem den 25 og 26 April.
Odense Adresse-Contoirs Efterretninger, 1845-05-13
Den 3de hændte det sig i Nykjøbing paa Falster, at en Kornbod, som var forsynet med Grundmure og bygget for omtrent et Aar siden, styrtede ned med sit indre Jndhold, nemlig Hvede, tilligemed Kornskyderen, som, uagtet han faldt med det Øvrige ned i Kielderen, ikke kom til nogen Skade.
Odense Adresse-Contoirs Efterretninger, 1845-05-13
Den hollandske Mølle ved Saxkjøbing, StelbyMølle kaldet, som eies af Hr. Jørgensen, afbrændte den 6 ds.
Odense Adresse-Contoirs Efterretninger, 1845-05-13
Det Hoffmannske Selskab opholder sig for Tiden i Fredericia.¬
Odense Adresse-Contoirs Efterretninger, 1845-05-13
Det Müller-Orlamundtske Selskab giver endnu Forestillinger i Haderslev.
Odense Adresse-Contoirs Efterretninger, 1845-05-13
Ogsaa i Veile havde Man idag otte Dages et voldsomt Uveir, hvorved Høivandene bortskyllede endeel paa Engene opstablet Brænde.
Odense Adresse-Contoirs Efterretninger, 1845-05-13
Aarhuus A. vil vide at henved 2000 Handlende bleve mulcterede i Kjøbenhavn den første Søndag efter den nye Helligdagsanordnings Emanation.
Odense Adresse-Contoirs Efterretninger, 1845-05-13
Rendsborger Wochbl. indeholder følgende Taksigelse: "Os, de ved kgl. Resolution af 27 Juli f. A. af den opløste 4de Eskadron af det andet Dragonregiment til de 3 her garnisonerende Jnfanteri=Batailloner forsatte, til Udførelsen af en 2-aarig activ Tjeneste og til Udholdelsen af en Kachotstraf resp. 20 til 30 Dage, hver 5 Dage afvexlet af ligesaa mange Dages simpel Arrest straf o. s. v. allerhøist benaadede 21 Landsoldater, bleve ved flere Herrers veldædige Foranstaltning af den herværende Sangforening hver Gang i de fem Mellemdage, fra den første til den sidste Mand (omtrent fra den 14 August 1844 til den 25 April 1845) skienket et varm Middagsmaaltid, og ere vi, under vor personlige Ubekjendtskab til disse Herrer, ligesaameget i vor Overbeviisning om, at de fjern fra enhver Egennytte have sørget for os, som vi med oprigtig Takkefølelse ansee os forpligtede til offentlig at udtale disse Ord. Rendsborg den 30 April 1845. De 21 Landsoldater.
Odense Adresse-Contoirs Efterretninger, 1845-05-13
Odense. Pintsedagene bleve ikke begunstigede af noget smukt Veir, Luften var kold og Himmelen graa. Jmidlertid gik dog de tre første Linier af Göthes "Reineke Fuchs" i Opfyldelse: Pfingsteen, das liebliche Fest, var gekommen; es grunten und blühten. Fels und Wald; auf Hügeln und Höhn, in Büschen und Hecken. Uebten ein frøhliches Lied die nenermunterten Vøgel, thi Gjøgen og Nattergalen musicerede glatvæk begge Dage i Næsbyhoveds Skov, tiltrods for den nye Helligdagsanordning. Som en Modsætning til denne naturlige Frihed, som de ovennævnte Smaakrabater toge sig i Skoven, kan anføres, at begge Byens Porte i St. Hans Sogn vare lukkede under Gudstienesteen, om ifølge Sognepræstens Foranstaltning, vides ikke.
Odense Adresse-Contoirs Efterretninger, 1845-05-13
Hr. Prokurator Tommerup har offentligt opfordret denne Avis til at optage følgende Appelstævning: (Stempel) "Tilforordnede i den Kongelige Landsover samt Hof= og Stadsret i Kjøbenhavn gjøre vitterligt: at for os har Redacteuren af Fyens Stiftsavis Carl Bagger andraget, hvorledes han skal finde sig beføiet til at indanke for os, enten til at kjendes uefterrettelig og Sagen at hjemvises til ny og lovligere Behandling, eller til at underkjendes, tilsidesættes og forandres i Overeensstemmelse med hans nærmere Demonstration og Paastand, en inden Odense Bytingsret den 31 Marts sidstleden afsagt Dom, ved hvilken han, der af Kjøbmand E. B. Muus i Odense var saggiven i Anledning af nogle for denne formeentligen fornærmelige Udladelser, der forekom i No. 170 og 172 for Aaret 1844 af den af Appellanten redigerede Fyens Stifts Adresse- og politiske Avis samt Avertissementstidende, er bleven anseet med Mulkt af 100 Rbd. Sølv til Odense Byes Fattigkasse samt dømt til at være Censur undergiven i 1 Aar, hvorhos de som fornærmelige anseete Udladelser ere blevne mortificerede og Processens Omkostninger ophævede. Thi indstævnes herved ifølge Frd. af 3 Juni 1796 uden Forelæggelse eller Lavdag.
Odense Adresse-Contoirs Efterretninger, 1845-05-13
Underdommeren Kammerjunker og Byfoged G. N. Klauman i Odense samt Kjøbmand E. B. Muus sammesteds at møde for os i Retten, som holdes paa Stadens Raad= og Domhuus, Mandagen den 30 Juni d. A., Formiddag Kl. 9, den Første for sin afsagte Dom og brugte Behandling at til og forsvare, og den Sidste for som Hovedvederpart til Sagen i sig selv med Omkostninger og videre at svare.
Odense Adresse-Contoirs Efterretninger, 1845-05-13
Til Bekræftelse under Rettens Segl og Justitssecretairens Underskrift.
Odense Adresse-Contoirs Efterretninger, 1845-05-13
Kjøbenhavn den 6 Mai 1845.
Odense Adresse-Contoirs Efterretninger, 1845-05-13
J Justitssecretairens Forfald: Graah."
Odense Adresse-Contoirs Efterretninger, 1845-05-13
Udnævnelser. Under 6 Mai er Sognepræst for Ræhr, Hansted og Vixo Menigheder i Aalborg Stift, N. Olsen, beskikket til Sognepræst for Gudum, Lillevorde og Seiglflod, Menigheder i Viborg Stift (Besidderen af Grevskabet Lindenborg udøver jus proponendi til dette Kald); Sognepræst for Nordrup og Farringløse Menigheder i Sielland, C. A. Rafn, til Sognepræst for Gram Menighed i Ribe Stift (Besidderen af Godset Gram udøver jus proponendi til dette Kald; Sognepræst for Thorstrup og Horne Menigheder og Provst for Øster- og Vester=Horne samt Skads Herreder i Ribe Stift, J. B. Daugaard, til Sognepræst ved Ribe Domkirke samt til Stiftsprovst for Ribe Stift og Provst for Ribe Kjøbstad samt Mand; Copist ved det kongel. Geheime-Archiv, H. Knudsen, til Registrator ved bemeldte Archiv; den 28 April er Valget af Compastor K. A. Trerks i Husum til Præst i St. Nicolai paa Føhr stadfæstet; den 1 Mai er Fuldmægtig under den kongel. Direction for Statsgielden og den synkende Fond, J.C. Stangerup, udnævnt til virkelig Kammerassessor; den 7de er der meddeelt Confirmation paa efternævnte af Stiftamtmanden paa Jsland meddeelte Collationsbreve, nemlig for B. Thorlaksen som Sognepræst for Høskuldstade Menighed inden Hunevatns Syssel og Norder Amtet, for S. Nielsson som Sognepræst for Stadarbakke og Storenup Menigheder, inden samme Syssel, for B. Thorvaldsen som Sognepræst for Melstad Menighed inden samme Syssel, og for O. H. Thorberg som Sognepræst for Helgafell og Bjarnarhøfn Menigheder inden Snefieldsnæs Syssel og Vester Amtet paa Jsland; den 8de, Sognepræst for Skjæve Menighed i Aalborg Stift, C. Rehders, til Consistorialraad med Rang i 6te Classe, No. 3 efter Rangforordn.
Odense Adresse-Contoirs Efterretninger, 1845-05-13
Ledige Embeder. Herredsfoged-Embedet i Nørhald, Støvring og Galthen Herreder, Randers Amt (opslaaet vacant den 8 Mai). Den, der beskikkes i Embedet, maa underkaste sig de Forandringer, som kunne blive en Følge af en paatænkt Forandring i Jurisdictionsforholdene i Amtet.
Odense Adresse-Contoirs Efterretninger, 1845-05-13
Reisende over Storebelt, fra 8 til 12 Mai. Fra Fyen til Sjelland, Mad. A. Brandt; Mad. Frederiksen med Datter; Skuespillerinde C. Block; Skuespiller Lange; Skolelærer Meyer; Kherreinde, Baronesse Holsten Lehn med Selskabsdame; Forpagter Engelbrecht, Kjøbmand, Nyeland med Kone; Forpagter Hebert; Kjøbmand Wolff med 2 Sønner. Fra Sielland til Fyen; Cand. theol. Krag; Fabrik. Drewsen med Kone og 2 Døttre, Kherre Benzon, Raadmand P. Brandt; Handelsfuldm. Cappeln, Cand. Larsen; Professor Borring; Fuldm. Struve; Cand. F. M. J. Lange, Opper mann og Thomsen; Handelsbet Frydendahl. Handelsfuldm. Poulsen; Frøken Hellested, Professor Henriksen; Pastor Suhr med Kone og Jfr. T. Suhr, Jfr. Theilgaard, Kryds betjent Nicolaisen; Elev C. Nyholm; Kjøbmand Einhorn; Kherre de Sehested Juel med Jæger; Discipel Sehested Juel; Forpagter Hebert, Kjøbmd. Nyeland med Kone; Cand. G. Winther og C. R. Møller; Student Weehl.
Odense Adresse-Contoirs Efterretninger, 1845-05-13
Dødsfald. Kjøbmand S. S. Tachan (af Ribe) 18 Aar; Generallieutenant, Kherre J. P. v. Wildenrath, 76 Aar; Begge i Kbhavn. Jfr. Johanna Gundsager, i Asminderød, Skole, 31 Aar. M. Randrup, f. Nyboe, i Jkast Præstegaard, 31 Aar; Toldbetjent C. A. Schmidt, i Nykjøbing paa Falster, 46 Aar; C. Carlsen, f. Richter, i Helsingøer, 67 Aar, Skipper J. Jørgensen, i Aarhuus, 61 Aar, Kjøbmand S. A. Galle, i Nestved; Skibscapit. P. L. Schyth (af Kbhavn) London, 43 Aar; A. M. Hoppe, f. Mørckmann, i Sorø, 51 Aar.
Odense Adresse-Contoirs Efterretninger, 1845-05-13
AVERTISSEMENTS. Mandagen den 26 Mai d. A., Formiddag Kl. 9, bliver paa Odense Raadstue foretaget Valg paa 5 nye Borgerrepræsentanter og 2 nye Revisorer. Borgerrepræsentanterne vælges de Trende paa sædvanlig Tid istedetfor de efter Tour Fratrædende: Skrædermester N. Petersen, Prokurator S. Hansen og Garvermester Lange, de Tvende paa 5 Aar fra indeværende Aars Begyndelse at regne, istedetfor Redacteur O. Thomsen, som paa Grund af det paa ham faldne Valg til borgerlig Raadmand, der nu allernaadigst er approberet, udtræder af Repræsentationen, og Kjøbmand P. Petersen, som har forladt Byen. De tvende Revisorer, blive at vælge paa sædvanlig Tid istedetfor de efter Tour Fratrædende: Cancellieraad, Apotheker Andersen og Stadshauptmand Brodersen. Valglisterne ere, efter at være completterede, atter henlagte til almindeligt Eftersyn paa Raadstuen i 14 Dage, for at enhver Vedkommende, som maatte have noget ved dem at erindre, kan faae Leilighed til at fremsætte sine Erindringer for Valgbestyrelsen inden den i Forordningen 24 Octbr. 1837, bestemte Tid af 3 Dage førend Valgene skulle foregaae. Valghandlingen, som iøvrigt vil vorde foretaget paa sædvanlig Maade, afbrydes til vælgernes Beqvemmelighed fra Kl. 123 Eftermiddag. Odense den 10 Mai 1845.
Odense Adresse-Contoirs Efterretninger, 1845-05-13
Valgbestyrelsen.
Odense Adresse-Contoirs Efterretninger, 1845-05-13
Advarsel. Al ulovlig Jagen paa Hunderup Marker og Fiskerie ved Aaen, som grændser til disse, bliver herved forbudt.
Odense Adresse-Contoirs Efterretninger, 1845-05-13
Dampskibet "Caroline Amalia afgaaer førstkommende Mandag den 19 Mai fra Nyborg om Morgenen Kl. 5 og saa fremdeles hver Mandag. Til Kjøbenhavn afgaaer Paqvetten Emanuel," Skipper A. Steffensen, bestemt førstkommende Løverdag, anbefalende sig for Fragtgods og Passagerer. Man behager henvende sig ved Skibet i Bassinet eller til Hr. Kjøbmand P. Rasmussen. Paqvet.
Odense Adresse-Contoirs Efterretninger, 1845-05-13
Odense. ført af Skipper H. N. Hansen, afgaaer til Kjøbenhavn førstk. Søndag Morgen, og anbefales for Stykgods og Passagerer. Nærmere Underretning meddeler J. Stokkebye, Odense Nørregade No. 401. En Gartner søger Tjeneste. Fæstemand H. Olsen anviser. En Fisker. der er søevant og forsynet med gode Anbefalinger, kan strax faae Bopæl og fast Tjeneste ved Ulriksholm.
Odense Adresse-Contoirs Efterretninger, 1845-05-13
En Dreng, som regner og skriver godt, ønskes anbragt i Handelslære hos en Manufacturhandler. Hr. Kjøbmand. Berg i Middelfart anviser den Søgende.
Odense Adresse-Contoirs Efterretninger, 1845-05-13
For en rask og flink Karl, der kan forevise paalideligt Skudsmaal og Dygtighed, Troskab og god Opførsel, er en Tjeneste ledig som Avlskarl paa Juulskov til 1 Novbr. d. A.
Odense Adresse-Contoirs Efterretninger, 1845-05-13
Et ungt Menneske ønsker sig strax i Huset hos en dannet Familie. Billet med opgiven Priis bedes indlagt paa Adressecontoiret mærket P. B.
Odense Adresse-Contoirs Efterretninger, 1845-05-13
Hvor en duelig Bagersvend strax kan faae Arbeide, anviser Adressecontoiret.
Odense Adresse-Contoirs Efterretninger, 1845-05-13
Sæde=Hørfrøe. bestaaende af ægte Rigaaer, samt dansk Hørfrøe, 1ste Aars Avl efter Rigaisk, erholdes nu hos Th. Thrane paa Odense Overgade.
Odense Adresse-Contoirs Efterretninger, 1845-05-13
Guul Sennop er atter arriveret hos J. J. Stokkebye, Odense Nørregade No. 401.
Odense Adresse-Contoirs Efterretninger, 1845-05-13
Fiin Georgia Bomuld, a 26 Mk. pr. Lpd., simplere ditto a 24 Mk. pr. Lpd. bekommes J. G. Rasmussen. Tilkjørt Fyldning modtages strax og fremdeles i den saakaldte Colonie=Hauge i Vindegaden, hvor Plads og god Til kjørsel er foranstaltet.
Odense Adresse-Contoirs Efterretninger, 1845-05-13
Hvor et udmærket accurat og smukt Billard med alt Tilbehør er at bekomme, anviser Adressecontoiret. Overste Etage i Gaarden No. 296 paa Vestergade, bestaaende af 1 Værelser til Gaden, kan strax erholdes til Leie. Om Leien akkorderes med Eieren, som beboer Gaarden. En Hovedgaard i Jylland, 3 1/2 Miil N. V. for Weile, med et Areal af 500 Tdr. Land, veldyrkede Jorder, en god Besætning og Udsæd, kuns 7 1/2 Td. Hartkorn, med herskabelige Bygninger, Privilegium til Brændeviinsbrænderie, og Kirketiende af 21 Tdr. Hartkorn, kan kjøbes paa billige Conditioner og tiltrædes strax eller til Efteraaret. Nærmere Oplysning giver Adressecontoiret.
Odense Adresse-Contoirs Efterretninger, 1845-05-13
En ligesaa smukt beliggende som smukt og solid bygget Gaard, hvoraf Stuehuset er af Grundmuur med Steentag, tæt ved Veile Kjøbstad og dens Fjord, med frodige Jorder og et Kreaturhold af 6 Heste og 36 Køer, samt en Skov, derer meer end tilstrækkelig til Fornødenhed, m. m., vil i Løbet af Julii Maaned d. A. blive, efter Eierens Forlangende, bortsolgt ved offentlig Auction, hvorom nærmere Bekjendtgjørelse om Dag og Tid vil skee. Af Kjøbesummen kan over 1/2 Deel blive indestaaende mod Prioritet i Gaarden og Resten kan afbetales i flere Terminer. Dette bringes herved til foreløbig Kundskab. Hospitalsforstander Borck i Veile meddeler de nærmere Oplysninger, som Liebhavere maatte ønske dem, Torsdagen den 15 Mai førstk., Formiddag Kl. 9, bliver paa Graabrødre Plads afholdt Auction over 18 Stkr. paa Roden staaende store Pile= og Kastannie-Allectræer til Oprydning; hvilket herved bekjendtgjøres. Odense Auctionscontoir den 10 Mai 1845. Reimuth.
Odense Adresse-Contoirs Efterretninger, 1845-05-13
Licitation. Mandagen den 19 Mai førstk., Formiddag Kl. 10 1/2, bliver ved offentlig Licitation paa Middelfart Kjøbstads Raadstue, opbudt Leverancen af 26 1/2 Favn god storslaaet Bøgebrænde til denne Communes offentlige Indretninger, efter Conditioner, som forinden ligge til Eftersyn paa Undertegnedes Contoir. Thi indbydes Lysthavende. Middelfart den 7 Mai 1815. Wedel Heinen.
Odense Adresse-Contoirs Efterretninger, 1845-05-13
Licitation. Mandagen den 19 Mai førstk., Formiddag Kl. 11, bliver ved offentlig Licitation paa Middelfart Raadstue opbudt den ridende Brevposts Befordring mellem denne Kjøbstad og Assens, paa Conditioner, der forinden ligge til almindeligt Eftersyn paa Undertegnedes Contoir. Middelfart den 5 Mai 1845. wedel Heinen.
Odense Adresse-Contoirs Efterretninger, 1845-05-13
Alle og Enhver, som maatte have Noget at fordre i Stervboet efter afdøde Prokurator og Godsforvalter Morten Michael Nyboe og senere afgangne Enke, Marie Elisabeth Nyboe fød Fahnøe, deres fælleds Stervboe, indkaldes herved med 12 Ugers Varsel, overeensstemmende med Placaten 26 Octbr. 1792, til, inden bemeldte Tids Forløb, at anmelde og legitimere deres formeentlige Krav for undertegnede Skifteret. Odense Raadstue den 30 April 1815. Borgermester og Raad.
Odense Adresse-Contoirs Efterretninger, 1845-05-13
Jmeite Bekanntmachung. Extraciaus dem in No. 85 d. Z. vollstandig inserirten ProclamsSammliche nicht protocollirte Glaubiger und Pfandinhaber des zum Concurs gekommenen hiesigen Bürgers und Kaufmannes Asmus Bune mussen sich bei Vermeidung der gesetzlichen Straten innerhalb 12 Wochen von der letten Bekanntmachung dieses Proclams angerechnet im hiesigen Stadtsecretariate ordnungsmæssig melden. Sonderburg den 2 Mai 1815.
Odense Adresse-Contoirs Efterretninger, 1845-05-13
Bürgermeister und Rath. hierselbst.